
PHRENITIDE 

COMPLECTENS. 

PRAEFANDA. 

J am  diu  varia  adversae  valetudinis  genera,  qui- 
bus patent  homines,  ad  capita  duo  medici  referre 
consuerunt.  Alios,  nempe,  morbos  Acutos,  alios 
Vetustos,  sive  Chronicos , posuerunt.  Horum  u« 
trique  summum  medicorum  studium  jure  optimo 
sibi  vindicant ; illi,  quod  actionibus  vitae  flammse 

alendae  necessariis  impediendis,  crebro  mortem 
repentinam  afferunt : hi  vero,  quod  citra  praesens 
vitae  discrimen,  actiones,  quae  ad  beate  vivendum 
operam  conferunt,  hebetant  et  infirmant ; et  exin- 
de vires  animi  et  corporis  conterunt,  summas 
aerumnas  moliuntur ; seriusque  ocius  in  fatum  a- 
beunt. 

Legibus  academicis  obsecutus,  quae  omnibus 
summos  medicinae  honores  ambientibus  imperant, 
ut  aliquid  ad  artem  medicinalem  pertinens  literis 
mandent,  morbum  acutum,  cui  nomen  “ Phreni- 
tis,” selegi,  de  quo  disputarem  ; qui  aliquanto  ra- 
rius sane,  quam  aliae  inflammationes,  torquet : ne- 
cem tamen,  quoties  accedit,  citissimam  fere  alla- 
turus. Eo  potius  de  cerebri  inflammatione  scri- 
bere in  animo  est,  quod  idiopathica  non  frequen- 
ter medico  obvenit,  et  ideo  pleraque  minus  nota, 
inquisituque  dignissima,  sibi  praefert.  Haud  sa- 
ne professus  novi  me  aliquid  prolaturum,  hoc 
opus  aggredior  : consilium  est  non  nisi  quae,  fon- 
tibus alienis  deducta,  sive  quae  usu,  inter  aegros 
curandos,  didicerim,  exponere;  et  inde  ingenia 
acriora  ad  argumentum  tanti  momenti  agitan- 
dum impellere» 

DE  MORBO  DEFINIENDO  ET  ORDINANDO. 

Hanc  inflammationem,  classi  “ Pyrexiae”  or- 
dinique “ Phlegmasiae  ” subjectam,  Cullenus 
ita  definivit : “ Pyrexia  vehemens ; dolor  capitis ; 
rubor  faciei  et  oculorum ; lucis  et  soni  intoleran- 
tia ; pervigilium  ; delirium  ferox,  vel  Typhoma» 
nia.”  Medici  alii  aliter  cerebri  inflammationem 
ordinarunt.  Nonnulli  eandem,  nisi  alio  morbo 
jam  praesente  nixam,  omnino  subesse  posse  ne- 
gant : quidam  opinione  huic  contraria  usi,  con- 
tendunt Phrenitidis  Idiopathicae  duas  esse  spe- 
cies : unam  nimirum  membranarum,  alteram  ce- 
rebri ipsius,  inflammatione  contineri.  Quibus  eo 
assentiri  nequeo,  quod  membranae  circumjectae  et 
cerebrum  ipsum  nexu  arctissimo  invicem  socian- 
tur ; adeo  ut  vix  aut  ne  vix  quidem  illae,  hoc  non 
participe,  hocve,  illis  integris,  inflammari  possint. 
Potius  conjicio,  utramque  harum  partium  inflam- 
mari, ita  tamen,  ut  modo  membranae  prae  cerebro, 
modo  hoc  prae  illis,  inflammatione  torqueantur. 
Ne  multa,  hunc  morbum  duplicis  esse  generis 
perhibeo ; nimirum,  modo  Idiopathicum , id  est, 
nullo  malo  alio  jam  urgente  exortum ; alias,  Symp- 

tomaticum,  morbo,  scilicet,  antea  illato  innixum. 
Phrenitis  Symptomatica  febres,  praecipuam  cau- 
sam genitricem,  agnoscit : Typhus  nempe,  vel 
febris  flava,  aut  alia  febris  ardentior,  ob  corpo- 
ris indolem  propriam,  eo  interdum  omnes  ac- 
tiones interiores  incitat,  ut  alicujus  viscerum 
inflammationem  accendat ; modo  cerebri,  alias 
ventriculi,  alias  pulmonis,  &c.  Phrenitidem  ve- 
ro Typho  aliave  febre  accensam,  quam  pluri- 
mum ab  eadem  Idiopathica  discrepare,  bine  sa- 
tis patet ; quod  illa  nunquam  fere,  mortui  cada- 
vere patefacto,  membranas  cerebri  opacas,  crassio- 
res, invicem  conglutinatas,  aut  pure  effuso  obduc- 
tas, exhibet ; quae  omnia  huic  saepissime  contin- 
gunt. 

De  Phrenitide  Idiopathica  potissimum  dis- 
putare statui. 


DE  SIGNIS. 

Inflammatio  cerebri,  veluti  aliorum  viscerum, 
ex  animi  et  corporis  languore  et  summa  molestia 
incipit.  Membra  omnia  inhorrescunt ; aeger  ci- 
bos fastidit,  sumptosque  evomit ; capitisque  et  ar~ 

tuum  dolore  cruciatur.  His  indiciis  brevi  super- 
veniunt actionis  incitatissimae  notae  : dolor  capitis 
ingravescit  : homo  irrequietus  noctu  vigilat ; si 
dormiat,  quies  brevior  nec  refectura  somniis  diris 
crebro  et  repente  intercluditur.  Cor  arteriaeque 
valde  concitantur ; potissimum  arteriae  tempo- 
rales et  caroticae  ; quae  citius  duriusque  quam 
fert  natura,  saliunt,  atque  tam  vehementer,  ut 
motus  oculo  medici,  plures  passus  distantis,  pa- 
teat. Oculi  rutili  coruscant ; vultus  perquam  ru- 
bescit, et  quasi  feritatem  sibi  induit  : lux  ocu- 
los, aures  sonus,  offendit : haeque  assidue  tinniunt. 
Dolor  capitis  increscere  pergit ; sensusque  omnes 
admodum  acuuntur  : ne  multa,  aeger  delirat. 
Spiritus  trahitur  et  emittitur  aequo  crebrius  at- 
que difficulter  : arteriae,  (quod  jam  notavi)  conci- 
tantur ; nec  vero  omnibus  Phrenitide  implicatis 
eodem  agitantur  motu  : saepius  equidem,  dure, 
citissime  et  exiliter  micant ; interdum  molliter, 
tardius  et  plenuis.  Secernenda  et  excernenda 
ubique  corporis  secerni  et  excerni  pene  desinunt ; 
cutis  summa  inarescit,  et  praeter  naturam  exardet : 
fauces  solito  humore  vacant ; quo  fit,  ut  aeger  si- 
tiat : nausea  et  vomitus  summum  inferunt  cru- 
ciatum Alvus  pigerrima  vix  descendit  : urina 

redditur  aut  rufa  et  parca,  aut  nulla : notae  omnes 
generis  nervosi  incitati  continenter  ingravescere 
pergunt;  quales  sunt,  dolor  capitis,  aures  sonan- 
tes, oculi  ruberrimi  lucisque  non  tolerantes,  et 
quae  sunt  ejusmodi. 

Jam  notavi  aegrum  delirare,  id  est,  sensus  inter- 
nos non  solum  acui,  verum  etiam  abnormes  fieri. 
Hic  mentis  habitus  aegri  sermone  indicatur  : qui 
rerum  circumjectarum  atque  sui  inscius,  non  ma- 
la praesentia  sed  ficta  et  inania,  sermone  obscuro 
et  alieno  edito,  queritur.  Nunc  demum  signa  hu- 
jus morbi  maxime  terrentia  invadunt.  Mens  re- 
rum non  existentium  imagines  percipit ; vel  res 
ipsas  praesentes  dotibus,  quae  non  adsunt,  praedi- 
tas esse  sentit ; unde  aeger  aliquando  tantum  exa- 
gitatur ut,  quasi  perterritus  vi  insolita,  ex  impro- 
viso, e lecto  prosiliat.  Quemque  prius  carissimum 
odisse  coepit,  minisque  prosequitur.  Dein  subito 
hoc  genus  delirii,  sanguine  intus  fuso,  in  stupo- 
rem altum  abit.  Nec  vero  omnibus  contingit 
haec  subita  mutatio ; quidam  pedetentim  ex  deli- 
rio feroci  in  Typhomaniam  labuntur  : id  vero  de- 
lirii genus  nomen  ex  eo  deduxit,  quod  Typho  fe- 
brientes fere  invadit.  Satis  recte  his  vocibus  de- 
finitur delirium  sensu  hebetato  stipatum in- 

felix  enim  soporatus  jacet ; vix  loquendi  potens 
secum  mussitat ; non  rebus  circumjectis,  sed  ima- 
ginibus fictis  menti  inscriptis  impulsus ; ubi  huc 
ventum  est,  mortem  in  propinquo  esse  constat. 
Homo  sentire  artusque  omnino  movere  posse  de- 
sinit. Urina  modo  suppressa  fluere  desinit,  alias 
solutis  sphincteribus , urina  et  stercus  animi  in- 
jussu elabuntur ; totum  corpus  gelido  madet  sudo- 
re ; demumque  tantas  mors  exoptanda  aerumnas 
finit. 


DE  VITIIS,  CEREBRO  PATEFACTO,  DETECTIS. 

Cadavere  patefacto,  cerebrum  vestigia  inflam- 
mationis praegressae  solita  sibi  praefert ; arteriae  et 
et  venae  cerebri  sanguine  praeter  naturam  turgent ; 
nec  raro  eo  usque,  ut,  iisdem  diruptis,  eruor  in- 
tus fundatur,  vel  in  cerebri  penetralibus,  vel  in- 
ter ejus  membranas.  Alias  latex  tenuis  intus 
profluxisse  conspicitur  ; modo  membranae  cerebri 
cohaerent,  ope  fibrinae  secretae  invicem  agglutina- 
tae. Quibusdam  tubercula  cerebro  inesse  repe- 
riuntur  : de  quibus  praedicare  volo,  non  inflam- 
mationem ea  progignere ; sed  potius  tubercula 

prius  facta  cerebrum  inflammationi  subeunto  ap- 
tasse. Accepimus  cerebrum  vel  totum,  vel  [ejus- 
dem partes,  atquo  duriora  extitisse.  Qui  vero  in- 
flammatione cerebri  gravissima  laboraverunt,  bis, 
inciso  cadavere,  membranae  cerebri  exulceratio- 
nem, ipsum  que  abscessus  amplos  exhibuerunt ; 
vel  latice  tenui,  vel  pure  vel  sanie  vitiosa,  refertos. 
Nonnulli  literis  tradiderunt,  cerebrum  modo 'gan- 
graena corruptum  inveniri ; quem  tamen  eventum 
perraro  Phrenitidi  contingere,  judicare  oportet. 


DE  DIAGNOSI. 

Parvi  interest  inflammationem  cerebri  Idiopa- 
thicam ab  ea,  quam*  Typhus  accendit,  discer- 
nere posse ; siquidem  eadem  fere  remedia  utrique 
conveniunt.  Neque  tamen  dijudicare  difficile 
erit ; signa  enim  Typhi  praegressa  fallere  nequeunt 


* Hic  voce  Typhus  utor,  ad  febrem  continuam  in- 
dicandam, Armstrongium  secutus ; eam  scilicet  fe- 
brem, quam  Cullee us  Synoclium  appellat;  quam, 
quoties  inflammationem  alicujus  viscerum  accendit, 
Aemstroegitts  Typhum  inflammatoriam  vocat. 

supra  quoque  memoravimus,  inflammationem  fe- 
bri innixam  neque  suppurationem,  neque  secre- 
tionem fibrinos  parere. 

Multi  multa  de  membranarum  a cerebri  ipsius 
inflammatione  dignoscenda  scripserunt,  accurate- 
que  hanc  rem  inquisiverunt.  Cum  vero  hae,  ce- 
rebro non  plus  minusve  mali  participe,  vix  in- 
flammari posse  videntur ; cerebrumque  inflamma- 
tum vix  suum  malum  non  cum  membranis  com- 
municat ; haec  quaestio  parum  utilis  esse  apparet. 
Quod  si  conceditur,  alterutram  harum  partium,  al- 
tera illaesa,  inflammari  posse ; plerique  conten- 
dunt haec  duo  mala  ita  invicem  dignoscenda  esse ; 
membranis  scilicet  inflammatis,  sentiendi  faculta- 
tem praeter  naturam  acui,  ideoque  dolorem  capi- 
tis ssevissimum,  oculos  lucis,  aures  soni  impatien- 
tes, insomniam,  delirium  ferox,  et  motum  arteria- 
rum durum,  exilem  et  citiorem,  harum  inflamma- 
tionem significare  : contra,  cerebro  inflammato, 
vim  sentiendi  hebetari ; ideoque  ei  contingere  do- 
lorem obtusum,  dormiendi  vel  dormitandi  cupidi- 
tatem, typhomaniam , atque  pulsum  arteriarum 
juvdliorem.  Quod  si  inquiritur,  cur  sensus,  cere- 
bro ipso  inflammato,  hebetetur,  respondeo;  hoc  vis- 
cus  inflammatum  vix  aut  ne  vix  quidem,  non  vasis 

tumefactis  opprimi  vel  gravari ; medicisque  notis- 
simum esse,  hunc  cerebri  habitum  vim  sentiendi 
obtundere.  Ne  multa,  inflammatio  membrana- 
rum atque  cerebri  ipsius  invicem,  sic  ut  jam  re- 
tuli, discrepare  feruntur,  eo  quod,  illi  deest,  huic 
subest,  aliqua  cerebri  compressio. 

Quod  ad  Maniam  pertinet,  hisce  indiciis  Phre- 
nitis ab  boc  malo  dignoscitur  : Mania  est  deli- 
rium ferox  citra  febrem ; Phrenitis  est  delirium 
ferox,  febre  stipatum  : quae  voces  significant  Ma- 
niae deesse  capitis  saevum  dolorem,  motum  arte- 
riarum durum,  oculos  lucis,  aures  soni  non  tole- 
rantes, &c.  Mania  diu  perstat ; Phrenitis  cita 
morte  vel  salute  finitur.  Illa  tentatis  quam  bac 
vires  artuum  multo  magis  intenduntur.  Mania- 
cas de  re  una  fere  delirat ; de  caeteris  omnibus 
rite  et  naturae  convenienter  loquitur,  atque  ratio- 
cinatur ; nec  assidue  mente  captus,  subinde  non 
omnino  delirat : contra,  Phreniticus  de  rebus  om- 
nibus circumjectis  pariter  delirat,  atque  continen- 


ter. 


DE  PHRENITIDE. 


11 


DE  CAUSIS  ABDITIS. 

Causae  morborum  abditae  sunt,  quae  corpora  iis 
subeundis  aptiora,  id  est,  ad  eos  procliviora  red- 
dunt. Quod  ad  Phrenitidem  attinet,  quisque 
sanguine  plenior  et  speciosior,  juventa  roboreque 
florens,  eidem  admodum  est  opportunus.  Ex  tem- 
peramentis, sanguineum  atque  cliolericum  ei  ho- 
mines aptant.  Coelum  ardentius  eodem  spectare 
fertur  : sed  anceps  haereo  hocne  ad  causas  abditas 
an  excitantes  pertineat.  Haud  inficiandum,  Bri- 
tannos aliosque  Europaeos,  qui  sedes  patrias  India 
commutaverint,  persaepe  in  cerebri  inflammatio- 
nem incidere,  ardoribus  nempe  insolitis,  ideoque 
exitiosis,  objectos.  Veri  est  simile,  aestum  utra- 
que ratione  nocere ; scilicet,  corpus  proclivius  red- 
dere, simulque  operam  ad  morbum  ipsum  moven- 
dum conferre. 


DE  CAUSIS  EXCITANTIBUS. 

Inter  has  eminet  causa  jam  relata,  nimirum,  sol 
torridus;  qui  non  solum  cor,  arterias,  genusque 

nervosum  incitando,  proclivitatem  gignit,  verum 
etiam  haud  raro  cerebri  inflammationem  derepen- 
te infert,  maximeque,  si  homo  sub  dio  caput  nu- 
dum ardoribus  meridianis  objecerit.  Quasi  ful- 
mine percussus  interdum  subito  concidit ; quo  fit, 
ut  hsec  causa  apud  Latinos,  “ ictus  solis,”  apud 
Gallos,  “ coup  de  soleil,”  vocetur.  Nec  raro 
Phrenitis  caput  ictu  violatum  sequitur ; id  est, 
quoties  ictus,  citra  calvariae  partem  fractam  aut 
intrusam,  ex  improviso  sensu  et  motu  hominem 
orbaverit.  Hoc  mali  genus  Concussio  Cerebri  no- 
minatur; nec  inflammatio,  nisi  aliquot  horis  ex- 
actis, accedit,  praegressis  stupore,  virium  que  lap- 
sarum indiciis.  Potus  omnigeni,  meraciores  prae- 
sertim, alcohol  et  latices  ei  similes,  atque  cibus 
abundantior  et  opimus,  veluti  ex  carnibus  condi- 
tis, hanc  inflammationem  ciere  possunt.  Exerci- 
tatio vehementior  interdum  eandem  cievit.  Hinc 
milites,  inter  munera  exequenda,  itinere  longo  fa- 
tigati, aliquando  in  eam  labuntur.  Nec  latet  ra- 
tio ; cursus  enim  expeditior  non  solum  sanguinem 
ad  cerebri  arterias  acriter  impellit,  verum  etiam 
quodammodo  obstat,  quo  minus  facile  per  venas 
reducatur. 

Mens  porro  turbata  cerebri  inflammationem 

subinde  accendit.  Ira  scilicet,  amore,  vel  aliun- 
de concitata,  efficit  ut  vultus  rubescat,  arterias  ca- 
pitis citius  fortiusque  micent,  et  demum  Phreni - 
iis  ipsa  superveniat.  Studia  literarum  intentiora 
aliquando  etiam  in  eam  desierunt.  Denique, 
mens  quovis  negotio  diu  et  acriter  intenta  vel 
solicitata,  eo  usque  genus  nervosum  perturbare 
potest,  ut  cerebri  inflammatio  accendatur. 

Huc  accedunt  lux  clarior  oculis,  auribus  soni 
intentiores,  illata,  quae  interdum  malum  proposi- 
tum provocarunt.  Eodem  pertinet  quaevis  exina- 
nitio solita  derepente  suppressa,  veluti  cursus 
sanguinis  e naribus,  pulmone,  ventriculo;  aut 
menstrua.  Cutem  denique  e quovis  Exanthema- 
tum ex  improviso  deflorescentem,  subinde  Phre - 
nitis  excipit;  maximeque  omnium,  Erysipelas 
hunc  exitum  habere  solet. 

Ex  omnibus  vero  causis  jam  propositis,  nulla 
crebrior  est,  aut  indagatu  dignior,  quam  Ictus  So- 
lis. Jam  memini,  milites  Britannicos  ad  Indiam 
aliam  ve  terram  circulo  aequinoctiali  propinquam 
trajectos,  saepe,  inter  ambulandum,  soli  meridiano 
objectos,  in  Phrenitidem  labi.  Nec  solum  inter 
ambulandum  corripiuntur;  quidam  enim  laboribus 
defessi  caespiti  se  committunt,  atque  inter  dormi- 

endum,  sole  ardentissimo  eo  torrentur,  ut  demum 
experrecti  delirent,  omnibusque  cerebri  inflamma- 
ti indiciis  plectantur. 


DE  PROGNOSI. 

Si  in  animo  habeamus  ea,  quae  cerebrum,  mor- 
tuorum corporibus  scalpello  incisis  atque  intro- 
spectis, ostendit ; satis  in  aprico  erit,  Phrenitidem 
vix  aut  ne  vix  quidem  sanitate  reduce  finiri ; duos- 
que  praesertim  eventus  habere,  nimirum,  vel  sup- 
purationem, vel  lymphae  aut  cruoris  profusionem. 
Si  haec  me  non  fefellerint,  constat,  hunc  morbum 
luctuosissimum  esse,  omniaque  ejus  propria  me- 
tum, nihil  fere  spem,  incutere.  Quum  vero  fieri 
potest,  ut  alii  eo  implicati  magis,  alii  minus  peri- 
cli tentur  ; scire  licet,  de  exitu  futuro  judican- 
dum esse,  perspectis  aetate,  corporis  indole,  sexu, 
vitae  victusque  genere  praegresso,  atque,  prae  om- 
nibus, in  animo  perpensis  signis  ipsissimis  urgenti- 
bus, et  tempore  quo  invadere  coeperint. 

Quanto  acerbiora  saeviant  mala,  tanto  citiori 
pede  in  mortem  abire  solent ; quo  fit,  ut  perpauci 
illi,  qui  ad  salutem  redeunt,  levius  et  simul  ali- 

quanto  diutius  aegrotent.  Phrenitis  occisura  ra- 
ro diem  septimum  transgreditur. 

Salvus  est  futurus,  cui,  citra  stuporem,  aut  vi- 
res fractas,  sanguis  sua  sponte  e naribus  profluit, 
aut  alvus  biliosa  et  liquida  descendit,  urinave  red- 
ditur copiosa  et  crassa ; cuive  cutis  summa  ubique 
aequaliter  sudore  leni  tepidoque  madet ; aut  glan- 
dulae circa  aures  intumescunt.  Ne  multa,  eadem 
fere  exitum  felicem  praesagiunt,  Phreniticis , quae 
febrientibus. 

Notatu  dignum  est,  huic  inflammationi  abeun- 
ti vel  debellatae  non  raro  supervenire  maniam , 
vertiginem,  amaurosin,  aut  visum  imminutum 
vel  abnormem  ; quae,  nulli  arti  medicabilia,  inte- 
gram fere  vitam  perseverant ; eo  quod  fabricam 
cerebri  aut  cujus  ve  ejus  partis  vitiosam,  inflam- 
matione praegressa  genitam,  insigniunt. 

In  praecipiti  versatur,  qui  sordem  atram  pi- 
ceam ve  evomit ; simulque  delirat,  alteve  stupet ; 
cuique,  siti  deficiente,  lingua  et  fauces  arescunt ; 
cuive  ulcera,  siqua  adsint,  subsidere  et  siccescere 
coeperint.  Is  quoque  moribundus  est,  cui  urina 
vel  supprimitur,  vel  animi  injussu  elabi tur  ; qui 
dentibus  frendet;  cuique  artus  tremunt  aut  con- 

velluntur,  tendinesque  digito  imposito  subsilire 
sentiuntur. 


DE  SIGNORUM  RATIONE. 

.. :: . . ■ . . . -;o.  , 

Hucusque  absoluto  argumento  proposito 
proximum  est,  ut  signorum  rationem  inquiramus. 
Haec  vero  longam  orationem  non  desiderabit ; om- 
nes enim  inflammationes  eandem  pene  signorum 
rationem  sibi  praeferunt.  Haud  sane  ignoro,  ner- 
vos cordis  potissimum  a gangliis  nervi  sympa- 
thetici cervicalibus , deduci,  ideoque  cerebrum  cor- 
di parum  imperare ; neque  tamen  dubitari  potest, 
quin  cor  imperio  perinsigni  cerebrum  regat ; hu- 
jus enim  actio  pene  quiescit,  si  qua  de  causa  illud 
sanguinis  idoneae  molis  ad  caput  impellendae  im- 
potens fit,  id  est,  syncope  accedit.  Contra,  quic- 
quid  efficit  ut  cor  et  arteriae  sanguinem  copiosius 
et  validius  ad  caput  impellant,  actionem  cerebri 
acuit  et  intendit.  Si  quis  inquirit,  cur  haec  res 
ita  se  habeat,  respondeo,  ipsam  notissimam  esse. 
Pro  comperto  igitur  habeo,  notas  Phrenitidis  in- 
euntis arteriis  cerebri  perquam  coucitatis  deberi. 

Typhomania , id  est,  delirium  stupore  stipatum, 

arteriis  et  venis  cerebri  eo  turgentibus,  ut  hoc 
viscus  quodammodo  opprimatur,  tribuenda  esse 
videtur ; uti  supra  perhibui. 

Quod  ad  notas  istas  pessimas  attinet,  quae  fa- 
tum antecedere  consuerunt,  quales  sunt,  stupor 
altus,  amaurosis , muscae  oculos  circumvolitantes, 
vox  faucibus  haerens,  vorandi  difficultas,  urina  sup- 
pressa, animive  injussu  reddita;  scire  licet,  has 
omnes  notas  cerebrum  humore  effuso  gravatum 
praedicare;  id  est,  cruorem,  lympham,  aut  pus  ce- 
rebri cavis  insidere,  vel  membranis  interjacere. 

DE  MEDENDI  RATIONE. 

Haec  inflammatio,  haud  secus  atque  omnes  fe- 
re aliae,  corpus  vacuefieri  et  sedari  desiderat,  id- 
que  nulla  interposita  mora.  Ex  omnibus  vero 
medicinae  auxiliis,  quae  deplendo  accommodantur, 
sanguis  missus  maxime  proficit.  Quod  ad  mit- 
tendi rationem,  permagni  refert  ut  venae  cerebri 
quam  celerrime  exinaniantur  : ideoque  arteriam 
temporalem , aut  venam  jugularem,  secare  opti- 
mum erit.  Cum  vero,  hac  vena  incisa,  non  sem- 
per  sanguinis  cursum  compescere  licet,  quippe 

quae  premi  non  possit,  satius  erit  arteriam  jam 
relatam,  aut  brachii  venam,  secare : nec  parvi  in- 
tererit sanguinem  per  hiatum  amplum  effluere ; 
paucae  enim  unciae  ita  elicitae  plus  inflammatio- 
nem debellabunt,  quam  ingens  copia  tardius  de- 
tracta. Meminisse  simul  juvat,  hoc  remeclium 
vires  eo  magis  frangere,  quo  plus  sanguinis  aufe- 
ratur, non  quo  citius,  segniusve  effluat.  Si,  vena 
brachii  semel  percussa,  virium  ratio  id  iterari  non 
sinit,  nec  simul  inflammatio  conquieverit ; hiru- 
dines vel  cucurbitulas  cruentas  temporibus  impo- 
ni oportebit.  Sanguis,  capite  erecto,  optime  mit- 
titur : eo  enim  minus  ita  detractum  inflamma- 
tionem cerebri  sedare  poterit.  Quantum  sangui- 
nis demendum  sit,  aut  quoties,  nulla  praecepta 
perpetua  indicare  possunt  : quemque  medicum 
prudentem  id  docebunt  aetas,  vires,  morbi  signa, 
vitae  genus  praegressum,  &c.  * Nec  sanguine  mit- 
tendo unice  materiam  demere  licet ; quum  omnes 
humores  secreti  ex  arteriis  funduntur,  remedia 
hos  auctura  corpus  extenuent  necesse  est.  Uten- 
dum est  igitur  iis,  quae  alvi  dejectionem  atque  su- 
dorem movent. 

Alvi  purgatio  ratione  triplici  prodesse  videtur : 
nimirum,  sanguine  deorsum  ferendo  a capite  ad 

arterias  mesentericas ; efficiendo,  ut  plurimum  la- 
ticis ab  his  arteriis  secernatur,  et  inde  humores 
circumeuntes  minuantur ; denique  intestinum  sor- 
de irritatura  expediendo. 

Sanguinem  a capite  deorsum  ferri  sumptis  me- 
dicamentis dejectionis  movendae  potentibus,  testa- 
tur vultus  collapsus  et  pallidus,  simul  atque  tor- 
mina illata  dejectionem  in  propinquo  esse  indica- 
verint. 

Alvus  Phreniticis  optime  solicitatur,  prius  in- 
gesto Suhmuriate  Hydrargyri , deinde  Sulphate 
Magnesia , aut  quovis  alio  salium  mediorum  ; qui 
optime  conveniunt,  eo  quod  non  solum  humores 
deorsum  ferunt  et  imminuunt,  alvumque  exone- 
rant ; verum  etiam  refrigerant.  Haec  remedia 
venas  jam  satis  vacuefactas  rite  sequuntur.  Al- 
vum quoque  ducere,  liquoribus  idoneis  per  anum 
injectis,  saepe  utilissimum  est ; maximeque  si  nau- 
sea et  vomitus  medicamina  ingeri  aut  retineri 
haud  sinunt. 

Hisce  absolutis,  vel  ineunte  morbo,  si  potest 
fieri,  caput  ad  cutem  tondere,  et  dein  aqua  frigi- 
da aceto  mixta  lavare,  proderit.  Nonnulli  vero 
caput  imposito  emplastro  meloes  vesicatorii  exul- 
cerari jubent.  Hoc  remedium  interdum  valde 

profecisse  fateor ; cum  tamen  nunquam  non  per- 
quam irritat,  non  prius  utendum,  quam  venae  jam 
penitus  exinanitae,  et  alvus  probe  vacuefacta,  in- 
flammationem et  incitationem  plurimum  device- 
rint. Nec  celare  oportet,  exempla  non  deesse 
Phrenitidis  exulcerantibus  exasperatae : quod  prae- 
sertim accidit,  ubi  caput  ictu  violatum  acerbam 
cerebri  membranarum  inflammationem  cieverit. 
Pari  ratione,  haec  remedia  interdum  Ophthal- 
miam  intendunt  : id  est,  Erysipelas  ad  oculum 
dispergendum  movent. 

Quoties  exulcerantia  medico  solerti  opem  latu- 
ra videntur,  satius  erit,  ni  fallor,  Tartrate  Anti- 
monii  et  Potassce  adipe  mixto,  quam  Emplas- 
tro meloes  vesicatorii , uti  : quippe  quod  pustu- 
las, non  bullas  movet,  multoque  minus  genus 
nervosum  irritat. 

Nauseam,  citra  vomitum,  quidam  excitari  ju- 
bent, dato  pauxillo  Tartratis  Antimonii  aut  Cal - 
licoccce  Ipecacuanhce  radicis  ; nauseam  perinsig- 
ni facultate  cor  et  arterias  sedandi  praeditam  esse, 
et  inde  persaepe  inflammationem,  praecipue  pul- 
monis, quasi  extinguere,  res  est  notissima  : neque 
tamen  eam  non  Phreniticis  perniciosam  existi- 
mo ; quibus  scilicet  ventriculus  tam  irritabilis  es- 

se  solet,  ut  pauxillum  Tartratis  Antimonii  quan- 
tulum vix  nausea  sanum  implicaret,  eos  vomere 
faciat.  Gregorius,  qui  tot  per  annos  summa 
laude  Academiam  Edinensem  illustravit,  inter 
praelegendum,  dicere  solebat,  vigesimam  grani 
partem  salis  jam  relati  febrientibus  inflammatio- 
ne tentatis,  vomitum  intulisse.  Quicunque  au- 
tem animo  secum  volvit,  quantum  vomitus  totum 
corpus  exagitet,  quantoque  impetu  sanguinem  ad 
cerebri  vasa  dirigat,  facile  intelliget  eundem  sum- 
mo studio  praecavendum  esse,  ideoque  medicami- 
na nauseae  ciendae  habilia  praetermittenda  esse. 

Haec  duo  remedia,  Digitalis  purpurea  folia, 
AcidumquQ  Hydrocyanicum , genus  nervosum, 
ideoque  cor  et  arterias,  perquam  sedare  et  infirma- 
re posse,  comperta  sunt : quo  fit,  ut  in  plures  mor- 
bos haud  parum  valeant,  inaximeque  inflamma- 
tiones, cordis  vitia,  aneurismai  hcemorrhagias 
quasdam,  &c.  At  vero  cautissima  opus  est  ma- 
nu, ne  nausea  et  vomitu  ciendis  plus  laedant, 
quam,  cerebri  actione  moderanda,  juvent. 

Quae  sudorem  eliciant,  multum  opitulantur  : 
sudor  enim  extenuat  et  refrigerat ; id  est,  aliquid 
humoribus  circumeuntibus  aufert ; atque  teporem 
imminuit,  ob  humorem  evolutum  in  vaporem 

conversum.  Aqua  acetatis  ammonice,  guttis  pau- 
cis vini  Tartratis  Antimonii  mista,  optime  con- 
veniet, quovis  potu  tepido  adjecto.  Pedes  et 
crura  aqua  tepida  vesperi  lavare  proderit. 

Refrigerantia  summam  opem  pollicentur ; qua- 
lia sunt,  succi  fructuum  aciduli  vel  acido-dulces ; 
nitras  potasse,  et  alia  istiusmodi. 

Qusecunque  sentiendi  instrumenta  stimulent, 
studio  summo  tollenda  sunt,  praesertim,  lux  et 
sonus.  Cubandum  est  in  conclavi  spatioso,  tene- 
broso, quod  perflatum  liberum  accipiat. 

Si  genus  nervosum  perquam  sit  irritabile,  uec 
vires  corpus  amplius  depleri  sinunt ; capiti  tonso 
crebro  affundenda  vel  aqua  aceto  mista,  (uti  jam 
proposui),  vel  JEther  Sulphuricus , quippe  qui 
celerrime  in  sublime  latus  perquam  ardorem  mi- 
nuit. Aliquando  pileus  ex  argilla  madefacta 
confectus,  capiti  impositus,  aegrum  valde  recreat. 

Permagni  refert,  ut  aeger  noctu  dormiat.  Om- 
nia remedia  jam  dicta  huc  operam  conferunt; 
praesertim,  pedes  aqua  tepida  loti,  sudor  motus, 
calorque  lux,  et  sonus,  sublata.  Quod  si,  his  non 
obstantibus,  homo  vigilet,  quovis  narcoticorum 
utendum.  Opium  dari  nolumus,  nisi,  caeteris 
frustra  concessis,  eo  vacare  non  possimus  : quam- 

vis  enim  somnos  conciliat,  secernenda  tamen  ex- 
cernenda que  supprimit,  et  inde  notas  inflamma- 
tionis auget ; huc  accedit  quod,  quaesitissimus 
animi  languor  et  angor,  aegrum  maxime  cruciatu- 
ri, subsequuntur.  Si  conceditur,  vinum  Tartra - 
tis  Antimonii  adjici  debebit,  quo  cutis  halitus 
provocetur.  Malumus  tamen  Tincturam  Hyos- 
cyami nigri  vesperi  dari.  Victus  ex  tenuissima 
materia  esse  debet.  Carnes,  vinum  et  omnigeni  la- 
tices meraci,  magis  angue  et  cane  fugienda : quod 
praeceptum  equidem  vix  violari  potest,  ob  cibi  de- 
siderium pene  extinctum.  Potui  aptissimus  erit 
fons  sincerus,  aut  succis  acidulis  imbutus.  Ne 
vero  aeger  inedia  ipsa  maceretur,  potus  aciduli 
foecula , mucilagine , albumine , et  saccharo , im- 
buti sunt,  sumendi ; quamvis  enim  vires  cibi  con- 
coctrices,  chylique  confectrices,  prosternuntur ; ve- 
ri tamen  est  simile,  venas  mesentericas  jam  dicta 
ingesta  absorbere. 

Denique,  nullus  fere  morborum  regimen  anti - 
phlogisticum  diligentius  servari  postulat,  quam 
inflammatio  cerebri ; adeo  ut  curatio  omnis  hisce 
vocibus  contineatur : 44  Tempestive  est  deplendum, 
sedandum,  atque  incitamenta  auferendum.” 

Nullum  valetudinis  adversae  genus  praesens 

auxilium  magis  flagitat ; ipsissima  enim  remedia, 
quae  serius  admota  inutilia  sunt,  cito  et  acriter 
adhibita,  longe  saepius  aegrum  fato  eripere  pote- 
runt. 


FINIS. 


